
     Republika Hrvatska
 Općinski sud u Bjelovaru
Stalna služba u Pakracu
        Prekršajni odjel
 Poslovni broj: Pp-2046/2026-6


U    I M E    R E P U B L I K E    H R V A T S K E

P R E S U D A

Općinski sud u Bjelovaru, Stalna služba u Pakracu, po sutkinji ovoga suda Ranki Mikelić uz sudjelovanje zapisničarke Brigite Kasner, u prekršajnom predmetu protiv  okrivljenika Ivane Papić i Davida Levatić postupajući po optužnom prijedlogu Policijske postaje Čazma Klasa: 211-07/26-5/20742, Urbroj: 511-02-06-26-1 od 10.08.2026. radi prekršaja iz članka 10. stavak 1. točka 3.  kažnjivo po članku 22. stavak 1. Zakona o zaštiti od nasilja u obitelji (Narodne novine Republike Hrvatske broj 70/2017, 126/2019, 84/2021, 114/2022, 36/2024) nadležan temeljem članka 94. Prekršajnog zakona (Narodne novine Republike Hrvatske broj 107/2007, 39/2013, 157/2013, 110/2015, 70/2017, 118/2018, 114/2022, 86/2026), nakon održanog ročišta u žurnom postupku 11. kolovoza 2026. u prisutnosti okrivljenika, dana  09. rujna 2026.

p r e s u d i o    j e

I. 0krivljena Ivana Papić, OIB: 58440506407,  kći Vladimira i Snježane, rođ. Pugar, rođ. 28.12.1997. u Bjelovaru, s prebivalištem u Čazmi, ul. Franje Vidovića 26,  po narodnosti  Hrvatica, državljanka Republike Hrvatske, pismena, završila OŠ, domaćica, prima dječji doplatak u iznosu od 60,00 eura, nema drugih primanja, bez imovine, živi u izvanbračnoj zajednici sa Davidom Levatić, majka jednog mljt. djeteta, pravomoćno prekršajno kažnjavana odlukom Općinskog suda u Bjelovaru broj Pp -2556/2026 od 28.11.2024. pravomoćno 24.01.2025. zbog prekršaja iz čl.6. st.1. Zakona o prekršajima protiv javnog reda i mira, kazneno neosuđivana, ne vodi se drugi prekršajni postupak, ne vodi se kazneni postupak, 

II. okrivljeni David Levatić, OIB: 55206277529, sin Milana i Katice, rođ. Matinac, rođ. 06.08.2004. u Bjelovaru, s prebivalištem u Čazmi, Bojana 96 , a s boravištem u Čazmi, ul. Franje Vidovića 57 B, po narodnosti  Hrvat, državljanin Republike Hrvatske, pismen, završio OŠ, bez zanimanja, nezaposlen, živi od povremenog rada i zaradi oko 4.000 – 5.000 eura, bez imovine, živi u izvanbračnoj zajednici sa Ivanom Papić, bez djece, pravomoćno prekršajno kažnjavan odlukom PPRP Karlovac broj 211-07/27-4/103250 od 22.11.2024. pravomoćno 06.06.2025. zbog prekršaja iz čl.163. st.8. Zakona o sigurnosti prometa na cestama, odlukom PP Čazma broj 211-07/23-4/70132 od 20.09.2023. pravomoćno 10.10.2023. zbog prekršaja iz čl.163. st.8. Zakona o sigurnosti prometa na cestama,  odlukom PP Čazma broj 211-07/24-4/64477 od 26.07.2024. pravomoćno 16.06.2024. zbog prekršaja iz čl.163. st.8. Zakona o sigurnosti prometa na cestama,  odlukom Općinskog suda u Bjelovaru broj Pp -4457/2022 od 19.12.2022. pravomoćno 08.05.2025. zbog prekršaja iz čl.216. st.3. Zakona o sigurnosti prometa na cestama, odlukom PP Čazma broj 211-07/26-1/1262 od 24.01.2026. pravomoćno 03.02.2026. zbog prekršaja iz čl.216. st.3. Zakona o sigurnosti prometa na cestama,  odlukom PPRP Zadar broj 211-07/25-4/85881 od 24.08.2025. pravomoćno 06.09.2025. zbog prekršaja iz čl.163. st.8. Zakon o sigurnosti prometa na cestama, odlukom Općinskog suda u Bjelovaru broj Pp-1221/2025 od 07.07.2025. pravomoćno 18.07.2025. zbog prekršaja iz čl.13. st.1. Zakona o prekršajima protiv javnog reda i mira, kazneno neosuđivan, ne vodi se drugi prekršajni postupak, ne vodi se kazneni postupak

k r i v i   s u 

	što  su:  dana 10. kolovoza 2026. oko 17:30 sati, u Čazmi, ulica Franje Vidovića 57 B, prvo okrivljena Ivana Papić po utjecajem alkohola i drugo okrivljenik David Levatić počinili psihičko nasilje u obitelji na način da je drugo okrivljenik David Levatić  u prostorijama stana počeo govoriti prvo okrivljenoj nevjenčanoj supruzi Ivani Papić da je „pijanica, da ide doma svojoj kući i tati“, poslije čega je bacao njene osobne stvari na hodnik zgrade ispred stana, a prvo okrivljena Ivana Papić je odmah potom također počela bacati po stanu osobne stvari drugo okrivljenika, odnosno izvanbračnog supruga Davida Levatić i vikati mu da  izađe iz stana. Navedeno nasilje u obitelji trajalo je sve do 18:17 sati do dolaska ophodnje policije, gdje je prvo okrivljena nastavila sa takvim ponašanjem i po dolasku ophodnje policije. Kod prvo okrivljenog i drugo okrivljene je takvo ponašanje dovelo do povrede dostojanstva i uznemirenosti, 



dakle, nasilnički se ponašali u obitelji primjenom psihičkog nasilja, što je kod istih izazvalo osjećaj straha, uznemirenost i povredu dostojanstva,

čime je 
I. okrivljena  Ivana Papić počinila je prekršaj iz članka 10. stavak 1. točka 3. kažnjivo po članku 22. stavak 1. Zakona o zaštiti od nasilja u obitelji,
II. okrivljenik David Levatić počinio je prekršaj iz članka 10. stavak 1. točka 3. kažnjivo po članku 22. stavak 1. Zakona o zaštiti od nasilja u obitelji,

te se temeljem istih zakonskih odredbi I. okrivljenici Ivani Papić

i z r i č e
novčana kazna u iznosu  od 300,00 Eura (tri stotine eura).

[bookmark: _Hlk239678601]Temeljem članka 40. Prekršajnog zakona u novčanu kaznu uračunava se vrijeme  uhićenja prvo okrivljenice od 10. kolovoza 2026. u 18:25 sati do 11. kolovoza 2026. u 11:00 sati, računajući kao 2 (dva) dana uhićenja, te se vrijeme uhićenja uračunava u novčanu kaznu računajući svaki dan uhićenja kao 39,82 EUR, te se novčana kazna umanjuje za 79,64 Eura  tako da  novčana kazna iznosi 220,36 Eura (dvije stotine dvadeset eura  i  trideset šest centa).


te se temeljem istih zakonskih odredbi II. okrivljeniku Davidu Levatić

i z r i č e
novčana kazna u iznosu  od 300,00 Eura (tri stotine eura).
Temeljem članka 139. stavak 3. Prekršajnog zakona okrivljenici su dužni snositi  svaki paušalne troškove prekršajnog postupka u iznosu od 50,00 Eura (pedeset eura).

Okrivljenici su dužni novčane kazne i troškove prekršajnog postupka platiti u roku od 60 (šezdeset) dana po pravomoćnosti presude.

Ukoliko  okrivljenici plate u roku od 60 dana 2/3 novčane kazne, ista će se smatrati u cijelosti plaćenom, a ukoliko ne plate, cjelokupna novčana kazna  će se prisilno naplatiti, a ukoliko se ne uspije  naplatiti, ista će se II okrivljeniku Davidu Levatić zamijeniti radom za opće dobro na zahtjev i uz suglasnost  II okrivljenika,  ili kaznom zatvora u trajanju od 8 (osam) dana.

Ukoliko okrivljenici troškove postupka ne plate u ostavljenom roku, isti će se prisilno naplatiti u roku od 5 (pet) godina.


 Obrazloženje

1. Ovlašteni tužitelj Policijska postaja Čazma podnijela je protiv okrivljenika Ivane Papić i Davida Levatić  iz Čazme, ulica Franje Vidovića 26, optužni prijedlog Klasa: 211-07/26-5/20742, Urbroj: 511-02-06-26-1 od 10.08.2026. radi prekršaja iz članka 10. stavak 1. točka 3.  kažnjivo po članku 22. stavak 1. Zakona o zaštiti od nasilja u obitelji

2. Optužnom prijedlogu (strana spisa 1-3) priloženo je obavijest počinitelju prekršaja (strana spisa 4-5), zapisnik o ispitivanju osumnjičenika (stranica spisa 6-9), izvješće o uhićenju (stranica spisa 10-11), izjava o odricanju prava na branitelja (strana spisa 12)
zapisnik o ispitivanju prisutnosti alkohola (strana spisa13-14), izvješće o pruženoj intervenciji povodom dojave o nasilju u obitelji (stranica spisa 15-18), obrazac o provedenom postupku potrebe žrtve za zaštitom (stranica spisa 19-20), obrazac rizičnih faktora za ponavljanje nasilničkog ponašanja (stranica spisa 21-26), obavijest žrtvi nasilja u obitelji (stranica spisa 27-30). 

2.1. Prvo okrivljena je uhićena, te je sud proveo žurni postupak. 

3. Sud je pribavio izvadak iz prekršajne evidencije Ministarstva pravosuđa, uprave i digitalne transformacije Republike Hrvatske za okrivljenike iz kojeg je vidljivo da je I. okrivljenica Ivana Papić pravomoćno prekršajno kažnjavana odlukom Općinskog suda u Bjelovaru broj Pp -2556/2026 od 28.11.2024. pravomoćno 24.01.2025. zbog prekršaja iz čl.6. st.1. Zakona o prekršajima protiv javnog reda i mira. 
Drugookrivljenik David Levatić je pravomoćno prekršajno kažnjavan odlukom PPRP Karlovac broj 211-07/27-4/103250 od 22.11.2024. pravomoćno 06.06.2025. zbog prekršaja iz čl.163. st.8. Zakona o sigurnosti prometa na cestama, odlukom PP Čazma broj 211-07/23-4/70132 od 20.09.2023. pravomoćno 10.10.2023. zbog prekršaja iz čl.163. st.8. Zakona o sigurnosti prometa na cestama,  odlukom PP Čazma broj 211-07/24-4/64477 od 26.07.2024. pravomoćno 16.06.2024. zbog prekršaja iz čl.163. st.8. Zakona o sigurnosti prometa na cestama,  odlukom Općinskog suda u Bjelovaru broj Pp -4457/2022 od 19.12.2022. pravomoćno 08.05.2025. zbog prekršaja iz čl.216. st.3. Zakona o sigurnosti prometa na cestama, odlukom PP Čazma broj 211-07/26-1/1262 od 24.01.2026. pravomoćno 03.02.2026. zbog prekršaja iz čl.216. st.3. Zakona o sigurnosti prometa na cestama,  odlukom PPRP Zadar broj 211-07/25-4/85881 od 24.08.2025. pravomoćno 06.09.2025. zbog prekršaja iz čl.163. st.8. Zakon o sigurnosti prometa na cestama, odlukom Općinskog suda u Bjelovaru broj Pp-1221/2025 od 07.07.2025. pravomoćno 18.07.2025. zbog prekršaja iz čl.13. st.1. Zakona o prekršajima protiv javnog reda i mira  (strana spisa 31-34). 

4. Propisno upozorena prvo okrivljenica se odrekla prava na branitelja te se je branila šutnjom. 

5. Propisno upozoren drugo okrivljenik se odrekao prava na branitelja te se je branio šutnjom. 

6. Propisno upozorena od strane policijskih službenika Policijske postaje Čazma I okrivljena Ivana Papić odrekla se prava na branitelja te je izjavila da  je 10.kolovoza 2026. oko 17,00 sati bila kod kuće u stanu kada je stigao njen nevjenčani suprug David Levatić i bez razloga počeo vikati na nju da je pijana, da je pijanac i da ide doma svojoj kući tati i bacao je njene osobne stvari na hodnik zgrade ispred stana, a što je kod nje izazvao povredu dostojanstva i uznemirenost.

7. Propisno  upozoren od strane policijskih službenika Policijske postaje Čazma II okrivljenik David Levatić izjavio je da je oko 17,00 sati došao doma i zatekao Ivanu kako pijana spava. Zatim se ona probudila i počeli su se raspravljati. Rekao joj je da je pijanica i počeo joj bacati stvari. Onda ga je ona počela tjerati ga iz stana i vikati na njega, a što je kod njega izazvao povredu dostojanstva i uznemirenost.

8. U završnoj riječi okrivljeni su predložili sudu da ih oslobodi od optužbe jer su se pomirili.

9. U Zakonu o zaštiti od nasilja u obitelji člankom 10. propisano je da je nasilje u obitelji tjelesno nasilje, tjelesno kažnjavanje ili na drugi način ponižavajuće ponašanje prema djeci, psihičko nasilje koje je kod žrtve prouzročilo povredu dostojanstva ili uznemirenost, spolno uznemiravanje, ekonomsko nasilje kao zabrana ili onemogućavanje korištenja zajedničke ili osobne imovine, raspolaganje osobnim prihodima ili imovine stečene osobnim radom ili nasljeđivanjem, onemogućavanje zapošljavanja, uskraćivanje sredstava za održavanje zajedničkog kućanstva i za skrb o djeci, zanemarivanje potreba osobe sa invaliditetom ili osobe starije životne dobi koje dovodi do njezine uznemirenosti ili vrijeđa njezino dostojanstvo i time joj nanosi tjelesne i duševne patnje.	
	
	10.Temeljem ovako provedenog prekršajnog postupka, temeljem  obrane  prvo okrivljene i drugo okrivljenika, koju su iznijeli pred policijskim službenicima sud je utvrdio da su okrivljeni dana 10. kolovoza 2026. oko 17:30 sati, u Čazmi, ulica Franje Vidovića 57 B prvo okrivljena Ivana Papić po utjecajem alkohola i drugo okrivljenik David Levatić počinili psihičko nasilje u obitelji na način da je drugo okrivljenik David Levatić  u prostorijama stana počeo govoriti prvo okrivljenoj nevjenčanoj supruzi Ivani Papić da je „pijanica, da ide doma svojoj kući i tati“, poslije čega je bacao njene osobne stvari na hodnik zgrade ispred stana, a prvo okrivljena Ivana Papić je odmah potom također počela bacati po stanu osobne stvari drugo okrivljenika, odnosno izvanbračnog supruga Davida Levatić i vikati mu da  izađe iz stana. Navedeno nasilje u obitelji trajalo je sve do 18:17 sati do dolaska ophodnje policije, gdje je prvo okrivljena nastavila sa takvim ponašanjem i po dolasku ophodnje policije. Kod prvo okrivljenog i drugo okrivljene je takvo ponašanje dovelo do povrede dostojanstva i uznemirenosti, dakle, nasilnički se ponašali u obitelji primjenom psihičkog nasilja, što je kod istih izazvalo osjećaj straha, uznemirenost i povredu dostojanstva, čime je  I. okrivljena  Ivana Papić počinila je prekršaj iz članka 10. stavak 1. točka 3. kažnjivo po članku 22. stavak 1. Zakona o zaštiti od nasilja u obitelji, II. okrivljenik David Levatić počinio je prekršaj iz članka 10. stavak 1. točka 3. kažnjivo po članku 22. stavak 1. Zakona o zaštiti od nasilja u obitelji, te ih je oglasio krivima.






11. Za počinjeni prekršaj propisana je novčana kazna u iznosu od najmanje 300,00 EUR ili kazna  zatvora do 90 dana.
12. Odlučujući o prekršajnoj sankciji sud je I. okrivljenici Ivani Papić izrekao  zakonom propisanu najnižu novčanu kaznu u iznosu 300,00 Eura (tri stotine eura) smatrajući da je ista primjerena težini počinjenog prekršaja i da će se istom postići svrha kažnjavanja, a pri tome   na strani I okrivljene nije našao niti olakotnih niti otegotnih okolnosti.

12.1. Temeljem članka 40. Prekršajnog zakona u novčanu kaznu uračunava se vrijeme  uhićenja prvo okrivljenice od 10. kolovoza 2026. u 18:25 sati do 11. kolovoza 2026. u 11:00 sati, računajući kao 2 (dva) dana uhićenja, te se vrijeme uhićenja uračunava u novčanu kaznu računajući svaki dan  uhićenja kao 39,82 Eura, te se novčana kazna umanjuje za 79,64 Eura  tako da  novčana kazna iznosi 220,36 Eura (dvije stotine dvadeset eura  i  trideset šest centa).

13. Odlučujući o prekršajnoj sankciji sud je II. okrivljeniku sud je istome izrekao  zakonom propisanu najnižu novčanu kaznu u iznosu od 300,00 Eura ( tri stotine eura) smatrajući da je ista primjerena težini počinjenog prekršaja i da će se istom postići svrha kažnjavanja, a pri tome je na strani II. okrivljenika kao olakotnu okolnost cijenio 
priznanje počinjenog prekršaja, dok je kao otegotnu okolnost na strani  II okrivljenika cijenio  dosadašnju pravomoćnu prekršajnu kažnjavanost II okrivljenika.

14.Temeljem članka 139. stavak 3. Prekršajnog zakona okrivljenici su dužni snositi paušalne troškove prekršajnog postupka u iznosu od 50,00 Eura (pedeset eura) na jednake dijelove, a koji su odmjereni razmjerno trajanju i složenosti prekršajnog postupka.

14.1. Okrivljenici su dužni novčane kazne i troškove prekršajnog postupka platiti u roku od 60 (šezdeset) dana po pravomoćnosti presude.

14.2. Ukoliko  okrivljenici plate u roku od 60 dana 2/3 novčane kazne, ista će se smatrati u cijelosti plaćenom, a ukoliko ne plate, cjelokupna novčana kazna  će se prisilno naplatiti, a ukoliko se ne uspije  naplatiti II okrivljeniku, ista će se zamijeniti radom za opće dobro na zahtjev i uz suglasnost  II okrivljenika,  ili  kaznom zatvora u trajanju od 8 (osam dana).

14.3.Ukoliko okrivljenici troškove postupka ne plate u ostavljenom roku, isti će se prisilno naplatiti u roku od 5 (pet) godina.



15. S obzirom na naprijed izloženo presuđeno je kao u izreci presude.

Pakrac, 09. rujna 2026.


       								                   Sutkinja:
    							                         Ranka Mikelić, v.r.


Uputa o pravnom lijeku:
Protiv ove presude ovlašteni tužitelj i okrivljeni imaju pravo žalbe Visokom prekršajnom sudu Republike Hrvatske u Zagrebu, u roku od 8 (osam) dana od dana prijama presude, a putem ove Stalne službe u Pakracu, u dva istovjetna primjera.

Dostaviti:
1. ovlaštenom tužitelju,
2. I. okrivljenoj, 
3. II. okrivljeniku,
4. ovlaštenom tužitelju, nakon pravomoćnosti,
5. Hrvatskom zavodu za socijalni rad, Područni ured Čazma, nakon pravomoćnosti,
6. na izvršenje, nakon izvršnosti,
7. prekršajna evidencija,
8. spis.


Za točnost otpravka - ovlašteni službenik:
                       Brigita Kasner 

